CELEX: 62012TN0142
Language: bg
Date: 2012-03-30 00:00:00
Title: Дело T-142/12: Жалба, подадена на 30 март 2012 г. — Aventis Pharmaceuticals/СХВП — Fasel (CULTRA)

9.6.2012   
            
            
               BG
            
            
               Официален вестник на Европейския съюз
            
            
               C 165/27
            
         Жалба, подадена на 30 март 2012 г. — Aventis Pharmaceuticals/СХВП — Fasel (CULTRA)
   (Дело T-142/12)
   2012/C 165/47
   Език, на който е подадена жалбата: английски
   
      Страни
   
   
      Жалбоподател: Aventis Pharmaceuticals, Inc. (Ню Джърси, САЩ) (представител: адв. R. Gilbey)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Fasel Srl (Болоня, Италия)
   
      Искания на жалбоподателя
   
   
               —
            
            
               да се отмени решението от 26 януари 2012 г. на първи апелативен състав на Службата за хармонизация във вътрешния пазар (марки, дизайни и модели) по преписка R 2478/2010-1;
            
         
               —
            
            
               Съдът да се произнесе мотивирано относно сходството на знаците, ако апелативният състав е установил правилно фактите и е извършил правилните проверки; и
            
         
               —
            
            
               загубилата делото страна да бъде осъдена да заплати направените от жалбоподателя съдебни разноски в настоящото производство, както и в предходните производства.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав
   
      Марка на Общността, предмет на спора: фигуративна марка „CULTRA“ за стоки от клас 10 — заявка за регистрация на марка на Общността № 7534035
   
      Притежател на марката или знака, на която/който е направено позоваване в подкрепа на възражението: жалбоподателят
   
      Марка или знак, на която/който се прави позоваване в подкрепа на възражението: словна марка „SCULPTRA“, регистрирана в Чехия под № 301724 за стоки и услуги от класове 5, 10 и 44; словна марка „SCULPTRA“, регистрирана в Германия под № 30406574 за стоки и услуги от класове 5, 10 и 44; словна марка „SCULPTRA“, регистрирана във Финландия под № 233638 за стоки и услуги от класове 5, 10 и 44; словна марка „SCULPTRA“, регистрирана в Обединеното кралство под № 2355273 за стоки и услуги от класове 5, 10 и 44; словна марка „SCULPTRA“, регистрирана в Унгария под № 183214 за стоки и услуги от класове 5, 10 и 44
   
      Решение на отдела по споровете: отхвърля изцяло възражението
   
      Решение на апелативния състав: отхвърля жалбата
   
      Изложени правни основания: нарушение на правило 50 от Регламент № 2868/95 на Комисията и на член 76, параграф 2 от Регламент № 207/2009 на Съвета, тъй като апелативният състав: i) основал анализа и решението си на факт, който не е бил изтъкнат или представен от страните, нито е бил посочен в обжалваното решение, а именно, че спорният знак ще бъде възприеман основно или изключително като „ULTRA“ с ограждащ го фигуративен елемент; ii) не е разгледал представени от жалбоподателя важни доводи и доказателства относно концептуално сходство, не е сравнил правилно знаците с оглед на създаваното от тях общо впечатление и следователно не е приложил установеното от Съда на Европейския съюз правило за цялостно сравняване; iii) не е извършил преценка на вероятността от объркване само въз основа на представените му факти; и iv) не е взел предвид по правно издържан начин взаимната зависимост между общи по своя характер относими обстоятелства, по-специално идентичността или сходството на стоките и услугите, и сходството между знаците.